# Sergio Pokrovskij

| **Sergio Pokrovskij** |
| --- |
|  |
| Persona informo
 |
| **Naskiĝo** | 15-an de decembro 1949 (1949-12-15) (76-jaraĝa) en Taŝkento
 |
| **Lingvoj** | Esperanto • rusa
 |
| **Ŝtataneco** | Rusio   |
| Okupo
 |
| **Okupo** | esperantisto (1980–) esperantologo  komputosciencisto   |
| TTT
 |
| **Retejo** |
 |
|  |

**Sergio B. POKROVSKIJ** (ruse *Сергей Борисович Покровский*; Taŝkento, 15-a de decembro 1949) estas rusa komputosciencisto, esperantologo, eo-tradukisto, eo-gramatikisto, eo-terminologo kaj membro de la Akademio de Esperanto de 1995 ĝis 2022.

## Vivkuro

Ĝis sia studentiĝo en 1966 Pokrovskij loĝis en Taŝkento. En la indikita jaro li iĝis studento de la Matematika fakultato de la Novosibirska Ŝtata Universitato. Li posedas sciencan gradon «kandidato pri la sciencoj fizika-matematikaj».

Li estis scienca esploristo en la Komputa centro de la Siberia Branĉo de la Scienc-Akademio en Novosibirsko (1971–1990) kaj poste en la
Instituto de sistemoj informatikaj; programisto en Sun Microsystems (ekde 1997) kaj poste en Intel (2004–2013).

En 2023 li plu loĝas en Novosibirsko (Okcidenta Siberio).

## Esperanto

Pokrovskij esperantistiĝis en 1980, pri la cirkonstancoj li rakontis en sia intervjuo al «Ruslanda esperantisto» (1996. № 12).

Li kunlaboris en la periodaĵoj *Ruslanda Esperantisto* (1993–1997), *Monato* (fakredaktoro pri komputado, 1996–1998) kaj *La Ondo de Esperanto* (ekde 1997).

Li kunlaboras pri redaktado de ReVo (Reta Vortaro) kaj de Vikipedio.

Li estis membro de la Akademio de Esperanto de 1995 ĝis 2022, kie, interalie, li estris la Sekcion pri la Faka Lingvo (2013–2016) kaj poste la Sekcion pri Gramatiko (2016–2022). La plej grava atingo de la Gramatika Sekcio en tiu periodo estas la Raporto pri la vortordo en Esperanto.

Ĉi-sube sekvas, grupigite laŭ fakoj, listo da kelkaj plej gravaj kontribuoj de Pokrovskij en kaj por Esperanto.

### Komputado

* Komputada Leksikono (1995) iĝis la bazo por la moderna Esperanto komputada terminologio en Esperanto. Distingita per OSIEK-premio de 2008.
* Liajn vortodividajn ŝablonojn esperantajn por TeX, deponitajn en ties arkivo en 1999, poste transprenis OpenOffice (kaj sekve ties forko LibreOffice), Mozilla Firefox (eo:Fajrovulpo) ktp. La aktuala versio troveblas en Github.
* Lia Esperanto-vortaro por la literumilo Ispell nun disponeblas ĉe Github.
* «Bitlibra revolucio» (superrigardo kaj terminaro pri la bitlibroj) — LOdE № 257 (2016:3), p. 10–11; № 258+259 (2016:4,5), p. 16–20; № 260 (2016:6), p. 15–20.

### Prilaboro de verkoj klasikaj

La klasikaj verkoj de la pioniroj de Esperanto grave influis la lingvon, kaj multaj el ili havas altan literaturan valoron. Bedaŭrinde ili aperis en la frua epoko, kiam la lingva normo de Esperanto ankoraŭ ne definitiviĝis, kaj ​ofte ili uzas formojn kiujn nun oni rigardas eraraj, kaj kontraŭ kiuj la instruistoj speciale avertas la lernantojn. Por «savi» tiujn verkojn por la modernaj legantoj, la eldonistoj iam uzas piednotajn korektojn (kies abundo ĝenas la legadon), aŭ silente korektas la tekston mem, atribuante al la klasikulo la lingvaĵon de la editoro. S. Pokrovskij iniciatis **prilaboraĵojn**, en kiuj la korektoj aperas en la ĉefteksto, tamen kompostite en iomete alia tiparo; la tipara diferenco estas rimarkebla por tiu, kiu volas ĝin vidi, sed ne okulfrape drasta, tiel ke oni povas ĝin ignori kaj ĝui la tekston kiel integran tuton. Tiel estas prilaboritaj:

* «La neĝa blovado» de Puŝkin/Grabowski (1888).
* «La batalo de l' vivo»: prilaboro de la Zamenhofa traduko kunlabore kun Brian Moon) — la detalojn vd en ties Antaŭparolo.
* «Georgo Dandin»: prilaboro de la Zamenhofa traduko, la detalojn vd en ties Antaŭparolo.
* «Kien ci iras?»: prilaboro de la traduko de «Quo vadis?» fare de Lidja Zamenhof.

### Beletraj tradukaĵoj

Inter pluraj beletraj tradukaĵoj aparte menciindas:

* «La Majstro kaj Margarita». Distingita per la Premio Grabowski de 1993; «la plej leginda tradukita beletraĵo en Esperanto» laŭ la listo de Edmund Grimley Evans.
* «Parolo pri la militiro Igora» (la reta versio).
* la Voltera «Kandido».

### Esperantologio

* *Lingvaj Respondoj*: 10 esperantologiaj eseoj de akademiano Sergio Pokrovskij, eldonejo Sezonoj, Rusio, 1999, 80p. .
* Rekomendoj pri vortodivido en Esperanto, studaĵo de Sergio Pokrovskij

#### Signoj kaj sonoj: Skribo kaj fonetiko de Esperanto

1. «*Duonvokaloj kaj diftongoj*». En la «Lingva kritiko»; PDF-e.
2. «*Grafemo*», ankaŭ en «Lingva kritiko».
3. «*La mita „Akademia decido de la 1921*ª jaro“» — LOdE, № 266 (2016:11–12), p. 14–15. (Ĉu efektive okazis la decido pri anstataŭigo ĥ→k?)
4. «*Pri liternomoj*».
5. «*Pri la Ŝava alfabeto*» (adapto de la Ŝava alfabeto por skribi Esperanton).

#### Gramatiko

1. «*La artikolo*»: *La Gazeto*, n‑roj 139–140 (2009); ankaŭ en *Lingva kritiko*. (Pri funkciado de la artikoloj en kelkaj lingvoj ĝenerale, kaj en Esperanto speciale.)
2. «*Aspektoj*» — LOdE, 2019:3, n‑ro 293, p. 37–49. Pli detale en «Notoj aspektologiaj».
3. «*Ĉu jes aŭ ne?*» — LOdE, n-ro 246/247 (2015:4/5), p. 12–15. (Respondovortoj: Avantaĝoj de la sistemo orienta.)

#### Leksiko

1. «*Internaciismo kaj purismo*» (pri naturismo kaj skemismo en leksiko) — LOdE 2000, n-roj 8/9–10.
2. «*Notoj pri la tradukdifinoj en la Unua Oficiala Aldono*» (Multaj difinoj en la Unua Oficiala Eldono al la Universala Vortaro estas korektendaj).
3. «*Propraj nomoj, la esperantaj kaj la fremda*j» (pri esperantigo de la nomoj propraj).
4. «*La landnoma problemo*» — Ruslanda Esperantisto, 1995, n-roj 6, 8, 9.
5. «*En Rusio loĝas rusianoj*» (Recenzo) — Refoje pri la landnoma problemo (LOdE 163. 2008:05. P. 12–15).
6. «*Okazo kaj kazo*» (pri la negramatikaj signifoj de «kazo») — LOdE, n‑ro 234–235, 2014:4–5, p. 16–19; n‑ro 236, p. 16–17; n-ro 237, p. 12–14.
7. «*La nomoj de la elementoj ĥemiaj*» (ankaŭ PDF ĉe *Eventoj*).
8. «*Fandi kaj gisi*» — LOdE, n‑ro 187, 2010:5.
9. «*Tiuj ĝenaj homonimoj homogenaj*» — LOdE, n-ro 284 (2018:06), p. 47–48.

#### Kulturhistoriaj eseoj

1. Pri la Biblio ĝenerale kaj recenzo pri ties nova eldono en Esperanto:
	* «La ĵusa Biblio» — LOdE, 2008:1;
	* «Inter kanono kaj apokrifo» — LOdE, 2008:2;
	* «Bibliaj tradukproblemoj» — LOdE, 2008:3;
	* «Pri la infero» — LOdE, n‑ro 162, 2008:4.
2. «Pri la Sinjorpreĝo» (Oni ofte prezentas tiun tekston kiel modelon de simpleco; fakte preskaŭ ĉiu ĝia versiklo prezentas problemon teologian aŭ situacian).
3. «Kristanaj kalendaroj» — LOdE, n-roj 39–41 (1998:1–3).
4. «Civilizaciaj diferencoj» (Recenzo). LOdE 2019, №8–9. (Ĉu la Aŭstrian malvenkon ĉe Ulmo en 1805 kaŭzis la kalendara diferenco?).
5. «Slavonaj skriboj» — LOdE n-roj 50–54 (1998–1999).
6. «Ruriko kaj liaj fratoj» — LOdE, n-ro 218, 2012:12. Disponeblas reta versio.
7. «La libro de Marko Polo kaj ĝiaj tradukoj» (Recenzo pri la traduko de D. Moirand). LOdE, n-ro 89 (2002:3). Disponeblas reta versio.
8. «La Granda Malordo» (de caro Boriso ĝis la Romanovoj) — LOdE, n-ro 217, 2012:11.
9. «250 jarojn antaŭe» (Pri la jaro 1762ª kaj la tragika historio de Petro la 3-a). LOdE, n-ro 213, 2012:7, p. 16–18.

## Referencoj

## Vidu ankaŭ

* Literatura tradukisto

## Eksteraj ligiloj

* Membiografio sur la retejo de la Akademio de Esperanto
* Verkoj de Sergio Pokrovskij en lia retpaĝaro
* Libroj de kaj pri Sergio Pokrovskij en la Kolekto por Planlingvoj kaj Esperantomuzeo Arkivigite je 2007-12-21 per la retarkivo Wayback Machine
* Artikoloj Arkivigite je 2008-05-09 per la retarkivo Wayback Machine de kaj pri Sergio Pokrovskij en Elektronika Bibliografio de Esperantaj Artikoloj (EBEA)
* Propraj nomoj, la esperantaj kaj la fremdaj